இப்படியான நிலைமையில தனது நாடாளுமன்ற உறுப்புரிமையை விஜயகலா துறப்பதற்கான துளியளவு வாய்ப்பும் இல்லை. கடந்த நாடாளுமன்ற தேர்தலில் விஜயகலா மயிரிழையிலேயே வெற்றிபெற்றிருந்தார். அவரது அரசியல் எதிர்காலத்திற்கு, நாடாளுமன்ற வாக்குகளை அதிகரிப்பதுதான் ஒரே வழி. அதை தவிர்த்து இடையில் மாகாணசபைக்குள் நுழைய வாய்ப்பில்லை. நாடாளுமன்ற வாக்குகளை அதிகரிக்கும் ஒரு செயற்பாடாகத்தான் அண்மைக்காலமாக விஜயகலா புலி வாலை பிடித்து வைத்திருக்கிறார். அவர் கொஞ்சம் நிதானத் தவறியதில், பிரச்சனையாகி விட்டது. அந்த பிரச்சனையை வைத்து, உள்ளூர் வாக்குகளை அதிகரிக்கலாமா என்று பார்க்கிறார். அதுதான் அந்த திடீர் போஸ்டர்கள். அதற்கு மேல் ஒன்றுமில்லை.